Kommissionens forordning (EF) nr. 2230/2003

af 23. december 2003

om fastlæggelse af delløbenumre for visse toldkontingenter for ægprodukter med oprindelse i Estland, Polen, Tjekkiet og Slovakiet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 2003/463/EF af 18. marts 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(1), særlig artikel 3, stk. 2,

under henvisning til Rådets afgørelse 2003/263/EF af 27. marts 2003 om undertegnelse og indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(2), særlig artikel 3, stk. 2,

under henvisning til Rådets afgørelse 2003/298/EF af 14. april 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(3), særlig artikel 3, stk. 2,

under henvisning til Rådets afgørelse 2003/299/EF af 14. april 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(4), særlig artikel 3, stk. 2, og

ud fra følgende betragtninger:

(1) Ifølge afgørelse 2003/263/EF, 2003/298/EF, 2003/299/EF og 2003/463/EF skal toldkontingenter med nedsat told for visse ægprodukter med oprindelse i henholdsvis Polen, Tjekkiet, Slovakiet og Estland forvaltes direkte ved indførsel til EF.

(2) For at gøre det lettere at forvalte disse toldkontingenter og skabe de bedst mulige betingelser for elektronisk databehandling bør der fastlægges delløbenumre for de toldkontingenter, der omfatter flere ægprodukter med forskellige omregningskoefficienter.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

Løbenumrene i bilaget underopdeles som vist i samme bilag.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Den anvendes fra den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. december 2003.

På Kommissionens vegne

Franz Fischler

Medlem af Kommissionen

(1) EUT L 156 af 25.6.2003, s. 31.

(2) EUT L 97 af 15.4.2003, s. 53.

(3) EUT L 107 af 30.4.2003, s. 12.

(4) EUT L 107 af 30.4.2003, s. 36.

BILAG

>TABELPOSITION>